Poreč, 12. kolovoza 2024.

-PRIOPĆENJE ZA MEDIJE

***POREČKO LJETO: Ovoga tjedna U2 Tribute Band, ples na svili, šetnja La mula de Parenzo…***

**Porečko ljeto** donosi još jedan tjedan prepun uzbudljivih događanja i nezaboravnih trenutaka!

Večeras, u parku Olge Ban, s početkom u 21 sat, posjetitelji će imati priliku uživati u programu **"Magic is in the Air"**, koji donosi spektakularnu kombinaciju plesa, akrobacija na svili, svjetlosne efekte, čarobnu glazbu i atraktivne kostime.

U utorak, **13. kolovoza** u 21 sat na Trg slobode, vraćaju se tribute bandovi s jedinstvenim **Velvet Dress – U2 tribute band.** Trenutni sastav je u posljednjih 15 godina odigrao više od 1.000 koncerata diljem Europe, što ih čini jednim od najdugovječnijih i najuglednijih tribute bendova iz Italije. Godine 2015., Leonardo, pjevač benda, imao je nevjerojatnu čast nastupiti u duetu na pozornici s Bonom i izvesti pjesmu "Desire". Ne propustite priliku doživjeti jedinstveno iskustvo koje nudi Velvet Dress, bend koji utjelovljuje duh i karakteristični zvuk irskog rock sastava U2. Očarat će vas njihova magija i interpretacija bezvremenskim pjesmama legendarnih U2.

U srijedu, **14. kolovoza** od 17 do 23 sata, na Trgu slobode održat će se tradicionalna **Smotra istarskih autohtonih proizvoda** na kojoj ćesvoje proizvode izložiti lokalni OPG-ovi, koji će nuditi tipične istarske proizvode – med i pčelinje proizvode, maslinovo ulje, povrće, proizvode od konoplje, proizvode od lavande, prirodnu kozmetiku, suhomesnate proizvode, različite vrste brašna, proizvode od goji bobica, vino, rakije i voćne prerađevine.

Za ljubitelje jazz glazbe, Pučko otvoreno učilište Poreč pripremilo je još jednu glazbenu poslasticu u sklopu **29. Jazz u lapidariju**. U srijedu, **14. kolovoza,** Lapidarij Zavičajnog muzeja Poreštine ugostit će **Jerko Jurin Quartet**. Kvartet izvodi autorsku jazz glazbu koja crpi utjecaj iz različitih era i pravaca jazz glazbe. U kompozicijama kvarteta isprepliću se značajke suvremenog jazza, poput improvizacije preko kompleksnih formi i harmonijskih progresija, teksture suvremene elektronske glazbe, zvukovni pejzaži ambijentalne glazbe i ekspresivnost eksperimentalne glazbe.

U četvrtak, **15.** **kolovoza** u 10 sati na rasporedu je još jedna besplatna šetnja kroz povijest Poreča **„La mula de Parenzo Tours“.** Posjetitelji će imati priliku da razgledaju Poreč, upoznaju ribarsku tradiciju ali i doznaju kako je poznati američki pisac Ernest Hemingway povezan s prošlošću ovoga grada. Legenda o La muli svima je poznata, ali doživjeti je na ulicama i trgovima Poreča, otkriti će detalje koje do sada nisu bili poznati. Pozivamo sve zainteresirane da rezerviraju svoje mjesto na vrijeme i pridruže nam se na besplatnoj interpretativnoj šetnji kroz povijest Poreča. Mjesto susreta je ispred Centra za posjetitelje "La mula de Parenzo", Trg Slobode 13, Poreč. Informacije & Rezervacije: T: +385(0)52 451 293, E: lamuladeparenzo@myporec.com

U subotu, **17. kolovoza** od 10 do 24 sata, na **Ski liftu u Zelenoj laguni** vraća se jedan od najuzbudljivijih ljetnih događanja - **Retro Party 2024**. Pridružite se nezaboravnom putovanju kroz vrijeme i uživajte u klasičnim hitovima, odvažnim retro outfitima i danu ispunjenom vrhunskom zabavom i nostalgijom. Za odličnu atmosferu i ritam koji će vas držati na plesnom podiju cijeli dan, zaduženi su **DJ Atom**, energični bend **Alma Creep**, i **DJ Small Lebowski**. Pripremite se za pravi glazbeni vremeplov! Obucite se u svoj najbolji retro stil i pridružite se na događaju koji će vas vratiti u zlatno doba diska, popa i rocka.

*\*\*\*\*\*\*\*\*\*\*\*\*\**

Više detalja o programima Porečkog ljeta možete pronaći na stranicama Turističke zajednice grada Poreča [www.myporec.com](http://www.myporec.com), na Facebook stranici <https://www.facebook.com/PorecIstria> kao i na aplikaciji Moove, a dodatno TZG Poreč štampa i mjesečnu tiskanu verziju koja se može podignuti u Informativnom centru Turističke zajednice grada Poreča.

*Molimo Vas da priopćenje objavite u Vašem mediju.*

TURISTIČKA ZAJEDNICA

GRADA POREČA